तंदरुस्त नहीं बीमार बना रहा एंटीबायोटिक
डीबी स्टार रायपुर
रिपोर्ट के मुताबिक एंटीबायोटिक दवाओं के बेअसर होने की वजह से दुनिया में हर साल सात लाख लोगों की मौत हो रही है।
जरूरत से ज्यादा और अनियमित रूप से एंटीबायोटिक दवा खाने से डायरिया, मुंह में संक्रमण और पाचन तंत्र में कमजोरी होने का खतरा भी बढ़ जाता है। एंटीबायोटिक का मतलब जीवन यानी बैक्टीरिया का विरोध करने वाली चीज है। यह जीवाणुओं के विकास को रोकता है। इसका इस्तेमाल जीवाणुओं के संक्रमण के इलाज में होता है। साल 2010 में इन दवाओं के सेवन में भारत नंबर एक पर था। इस दौरान भारत में 1300 करोड़ स्टैंडर्ड यूनिट (डोज), चीन में 1000 करोड़ और अमेरिका में 700 करोड़ स्टैंडर्ड यूनिट एंटीबायोटिक दवाओं की खपत हुईं। रिपोर्ट के मुताबिक 50 फीसदी से ज्यादा लोग दवाओं के नकारात्मक असर का ध्यान नहीं रखते और डॉक्टर से परामर्श लिए बिना एंटीबायोटिक दवाओं का सेवन कर रहे हैं। टीबी के 4 लाख 40 हजार नए मामले सामने आए, जिन पर एंटीबायोटिक का कोई प्रभाव नहीं देखा गया। इनमें से लगभग डेढ़ लोगों की मौत हो गई।
शेष पेज 3
गांवों में खपत ज्यादा
गांव के डाॅक्टर किसी भी बीमारी के उपचार के लिए बिना सोचे समझे मरीज को एंटीबायोटिक दे देते हैं। उन्हें लगता है कि वह तुरंत ठीक हो जाएगा। जबकि ऐसा नहीं है। इसके अलावा जो कंसल्टेंट डॉक्टर होते हैं वे बिना परीक्षण के एंटीबायोटिक नहीं देते। गांवों में इसकी खपत ज्यादा होती है। वहीं लोग खुद से जाकर सीधे मेडिकल स्टोर्स से दवाइयां खरीद लेते हैं जिसके कारण भी एंटीबायोटिक की खपत ज्यादा होती है। अविनाश अग्रवाल, सचिव, छत्तीसगढ़ केमिस्ट एंड ड्रगिस्ट एसोसिएशन
एंटीबायोटिक दवाआें का असर कम हो रहा है, क्यों?
दवाइयों की कीमतें हमारे देश में लगातार कम हो रही है। यही वजह है कि इसकी क्वालिटी में कमी आई है।
असर कम होने की कोई आैर वजह भी है क्या?
जनरल प्रेक्टिशनर किसी भी सामान्य बीमारी में भी एंटीबायोटिक दवाइयां दे रहे हैं जिसके कारण इसका दुरुपयोग हो रहा है। निश्चित ही जब किसी भी दवाइयांे का शरीर में ज्यादा उपयोग होगा तो एक समय के बाद वह दवाई न रहकर भोजन बन जाता है। आैर उसकी रोग प्रतिरोधक क्षमता कम हो जाती है।
डाॅक्टर बिना परीक्षण के एंटीबायोटिक दे रहे हैं?
यहां पर हर बीमारी के परीक्षण की सुविधा उपलब्ध नहीं है। कोई भी डाॅक्टर अपने पेशेंट का बुरा नहीं चाहता। इसलिए डाॅक्टर अपने अनुभव के आधार पर दवाइयां देते हैं।
क्या हर डाॅक्टर जानता है उसे कब कौन सी एंटीबायोटिक देनी है?
हर डाॅक्टर तो नहीं खासकर जो झोलाछाप हैं उनमें से अधिकतर को इस बात की जानकारी नहीं है कि किस बीमारी में कौन सी एंटीबायोटिक देनी है।
इसका असर कम होने से कैसे रोका जा सकता है?
इसके लिए डाॅक्टर आैर मरीज दोनों को जागरूक होना पड़ेगा। क्योंकि हर सामान्य बीमारी में एंटीबायोटिक का प्रयोग डाॅक्टर को नहीं करनी चाहिए। साथ ही लोगों को चाहिए कि वे ज्यादा एंटीबायोटिक का सहारा न लें।
investigation
hin_Deva hne_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva eng_Latn